rlitschk/wikidir huggingface dataset:
Galatea (ok as Neptun VI betekent) is de veerte Maand vun den Planet Neptun. He is för de Klutenstrukturen in den hellsten Ring vun Neptun verantwoortlich. De Maand Galatea is an’n 28. Juli 1989 opdeckt worrn, as Stephen P. Synnott fotograafsche Opnahmen vun de Ruumnsond Voyager 2 dörkeken hett. Künnigt maakt het dat de Internatschonale Astronoomsche Union (IAU) an’n 2. August 1989. De Maand hett dorophen toeerst de vörlöpige Beteken S/1989 N 4 kregen. Den Naam Galatea hett de IAU an’n 16. September 1991 publiek maakt, afleidt vun Galateia (greeksch Woort för „De Melkwitte“), en Dochter vun Nereus un Doris ut de greekschen Mythologie – en vun de 50 Nereiden. De Greken hebbt Galateia faken as Gallionsfigur för jemehr Schipp wählt, vunwegen dat de Seenymphin de Form vun en Bülg vör den Zyklopen Polyphem utneiht is. Galatea kreist rechtlöpig üm Neptun. De middlere Afstand to’n Planet is üm un bi 61.953 km vun Neptun sien Middelpunkt, dat heet ruchweg 37.189 km över de Wulkenböverkant. De Exzentrizität vun de Ümloopbahn is blots 0,00004, wat er meist perfekt kreisrund maken deit. De Bahnnegen is mit 0,052° gegen den Äquater vun Neptun ok man blots lütt. Op de Bahn vun Galatea liggt en
Reutlingen is en Grootstadt in zentraal Laag in Baden-Württemberg. Se is Kreisstadt un de gröttste Stadt vun den Landkreis Reutlingen, in de se in butersten Nordwesten liggt. Direkt dorneben liggt de Middelstadt Tübingen (12 Kilometer westlich), de nächst Grootstäder sünd Stuttgart (31 Kilometer nördlich) un Ulm (57 Kilometer östlich). In Reutlingen leven 112.735 (31. Dez. 2011) Inwahners up en Rebeet vun 87,1 km². De ehmalge Free Rieksstadt (bis 1802) un latere württembergisch Oberamts- bzw. Kreisstadt hett 1989 de Grenz vun 100.000 Inwahner överschreeden. Se wurr dormit to de bitlang jüngste vun de nu negen Grootstäder vun Baden-Württemberg un is de eenzige, de nich kreisfree ist. Hüüd is Reutlingen de negentgröttste Stadt in Baden-Württemberg un (nah Ulm) de tweetgröttste Stadt vun den Regeerensbezirk Tübingen. Reutlingen is mit en lütten Deel (17,5 %) vun sien Gemarkung Deel vun dat Biosphärenrebeet Schwäbische Alb. De offizielle touristisch Eegenbeteken luut dorher dat „Tor zur Schwäbischen Alb“. Reutlingen. Mehr Biller, Videos oder Audiodateien to’t Thema gifft dat bi Wikimedia Commons. www.reutlingen.de Websteed vun de Stadt Reutlingen
Edward „Ed“ Allen Harris (* 28. November 1950 in Tenafly, New Jersey) is en US-amerikaanschen Schauspeler, Dreihbookschriever un Speelbaas. He gellt in sien Generatschoon as een vun de besten Charakterdorstellers gellt. Dorbo nimmt he faken markante Nevenrullen in. Harris hett an de Columbia University in New York City studeert un kunzentreer sik dorbi op den Sport. He hett denn aver Schauspeelünnerricht nahmen, as he anfüngt sik för de Schauspeleree to intresseren. Na’n Afsluss vun sien Studium güng he na Los Angeles, wo he an lüttere Theate5rs speelt hett un ok eerste Feernsehrullen kregen hett. 1983 harr he mit dat Stück Fool for Love sien Debüt an’n Broadway, woför he sogor en Utteken kregen hett. In dat glieke Johrspeel Harris den Astronaut John Glenn in den Film The Right Stuff un gellt siet de Tiet as groten Charakterdortsteller vun’t US-amerikaansche Kino, de ok lütte Rullen mit sien Speel groot Gewicht geven kann. Faken speelt he kumplexe, deels ok gefährliche Figuren, de mit sik sülvst nich in’t Reine sünd un de binnere Aggressivität na buten drägen doot. In’t Johr 2000 hett Harris dat eerste mol sülvst Regie föhrt in de Filmbiografie över den Maler Jackson Pollock. He speel in den Film sülvst
En Drahttoonspeler is en Oort vun Toondräger, dat Enn vun’t 19. Johrhunnert to’n Spiekern vun Schallbülgen konstrueert worrn is. De däänsche Physiker Valdemar Poulsen hett üm 1890 en Reedschop utfunnen, dat Töön op en Stahldraht spiekern künn. He hett den Apparat Telegraphon nöömt un dormit den eersten Drahttoonspeler entwickelt. De den Drahttoonspeler warrt en Stahldraht an en Elektromagnet vörbilopen laten. De Magnet is mit en Mikrophon verbunnen, dat de Schallbülgen in en Wesselspannung ümwannelt un in den Stahldraht dör magneetsche Indukschoon en duersome Magnitiseren torüchlaten deit. Wenn de magnetiseerte Draht later wedder an den Elektromagnet vörbiföhrt warrt, warrt ümgekehrt en elektrische Spannung induzeert, de över en Luutspreker, de an den Apparat anslaten is, wedder dat Utgangsschallsignal weddergeven deit. Drahttoonspelers weern in de USA in de 1940er un 1950er Johren wiet verbreedt. In Düütschland hebbt se dorgegen keen bedüdene Rull speelt. In de 1950er Johren weern se denn vun de Toonbandspelers aflööst. Wat länger weern se dorgegen noch in Flaagschrievers insett, vunwegen dat de Stahldraht bestänniger weer als dat Toonband. As Drahtmaterial weer in de 1930er Johren tomeist ut Chrom-Mangan-Stahl (15 % Chrom, 12 % Mangan) bruukt. De Dörmeter vun den Draht weer 0,11 mm för Musik- un 0,22 mm för
Phoenix oder Phönix betekent Phoenix, Vagel ut de Mythologie, de jümmer wedder ut sien egen Asch boren warrt, Phoenix, gemene Figur in de Heraldik, Phoenix, en Steernbild, Phoenix, en Reevsort, ut de Wittwien maakt warrt, Phoenix, Plantengeslecht vun de Dattelpalmen, Phoenix, eerste Geldsoort vun’n modernen greekschen Staat, Phoenix, Hööftstadt vun Arizona, USA, Phoenix, fröheren Oort in Colorado, USA, Phoenix, Oort in Georgia, USA, Phoenix, Oort in Illinois, USA, Phoenix, Oort in Louisiana, USA, Phoenix, Oort in Maryland, USA, Phoenix, Oort in Michigan, USA, Phoenix, Oort in Mississippi, USA, Phoenix, Oort in New Jersey, USA, Phoenix, Oort in New York, USA, Phoenix, Oort in Noord-Carolina, USA, Phoenix, Oort in Oregon, USA, Phoenix, Oort in Süüd-Carolina, USA, Phoenix, Oort in Texas, USA, Phoenix, Vöroort vun Durban in Süüdafrika, Phoenix-Oost, ehmolig Industrierebeet in’n Stadtdeel Hörde in Düörpm, Phoenix-West, ehmolig Industrierebeet in’n Stadtdeel Hörde in Düörpm, Phoenix Lake, Oort in Kalifornien, USA, Phoenix AG, düütsch Ünnernehmen ut de Gummiindustrie, Phoenix Contact, düütsch Technologieünnernehmen, Phönix Flugzeugwerke, öösterrieksch-ungaarsch Flegerwark, Phönix Laboratorium GmbH, en Heelmiddelhersteller, Phönix-Leben, fröhere öösterrieksche Levensversekerungssellschop, Phoenix Mecano, Swiezer Technologieünnernehmen, Phönix-Montanus, Bookhannel in Noorddüütschland, Phoenix Microtechnologies, Hardwarehersteller in Australien, Phoenix Kapitaldeenst, ehmolige Weertpapeerhannelsbank, Phoenix Pharmahannel, en Pharmagroothännler, Phoenix Solar AG, Systemhuus för Solarenergietechnik, Phönix
Foreststorn „Chico“ Hamilton (* 21. September 1921 in Los Angeles, Kalifornien; † 25. November 2013 in New York City) weer en US-amerikaansch Slagtüüchspeler un Komponist vun den Modern Jazz. He hett in kamermusikalisch Besetten ungewöhnliche Klangkonstellatschonen utprobeert un trummelt mit de Upfaaten vun en Danzer. Sien Spezialität is „ein delikat federnder Beat mit feinen dynamischen Differenzierungen im Beckenschlag, auf die jetzt zahlreiche Drummer verstärkt zurückkommen.“ Hamilton beleev in sien Jöögd de Glanztieden vun Hollywood un bedreev mit sien Schoolfrünnen as Dexter Gordon un Charles Mingus all en Jazz-Combo, in de he Klarinett speel. Nahdem he to dat Slagtüüch överwesselt weer, harr he mit söbenteihn Johren en Gig bi Duke Ellington. Dornah geev dat Upnahmen mit Slim Gaillard un en Tournee mit Lionel Hampton. All 1941 weer eh in den Speelfilm You'll Never Get Rich (1941) as Deel vun de Band vun Fred Astaire to sehn; mit 21 is he mit Ella Fitzgerald un Lester Young up de Bühne uptreden. Later wurr he Clubdrummer in dat Billy Berg’s, en bekannten Jazz-Drapenspunkt in Los Angeles. Völ vun de bekannt Jazzgrötten hebbt dor speel, so ok Miles Davis, Charlie Parker un Dizzy Gillespie, un Hamilton harr Gelegenheit, mit all de uptotreden. Nah sien
Victoria Principal (* as Concettina Ree Principale 3. Januar 1950 Fukuoka, Japan) is en US-amerikaansche Schauspelersche, Produzentin un Schrieversche. Principal is de öllere vun twee Döchter vun den US-amerikaanschen Air Force-Sergeant Victor Principal un sien Fro Bertha Ree Veal. Ehr Afstammen is en Mischen vun italieensch, engelsch un philippinsch. Ehr Vadder is faken an verschedene Öörd insett worrn, dorüm is Principal ok in verschedene Städer groot worrn. Ünner annern is se in London, Florida, Puerto Rico, Massachusetts un Georgia opwossen. Miet fief Johren hett se dat eerste mol in en Warfspot mitspeelt un dor den eersten Kuntakt mit de Schauspeleree hatt. Wiel ehr Highschool-Tiet is se Fotomodell worrn. Mit 19 Johren is se as „Miss Miami“ wählt worrn. Dorna is se na New York City gahn un hett dor as Mannequin un Schauspelersche arbeit. Een Johr later, 1970, hett se för’t Playboy-Magazin poseert. In’t Johr 1972 harr Principal ehr eerste Filmrull in den Speelfilm The Life and Times of Judge Roy Bean vun John Huston. Se speel dor in de Siet vun Paul Newman un Anthony Perkins un weer glieks för den Golden Globe vörslahn. 1973 speel se en Naaktszeen in den Film The Naked Ape. Een Johr later harr
Dallas betekent Dallas, Grootstadt in Texas, USA, Dallas, Oort in Iowa, USA, Dallas, Oort in Süüd-Dakota, USA, Dallas, Oort in West-Virginia, USA, Dallas, Oort in Wisconsin, USA, Dallas Center, Oort in Iowa, USA, Dallas City, Oort in Pennsylvania, USA, Dallas City, Oort in Illinois, USA, Dallas, Oort in Georgia, USA, Dallas, Oort in Maine, USA, Dallas, Oort in Noord-Carolina, USA, Dallas, Oort in Oregon, USA, Dallas, Oort in Pennsylvania, USA, Dallas, US-amerikaansche Feernsehreeg in de Johren 1978 bit 1991, Dallas, Foortsetten vun de Feernsehreeg ut dat Johr 2012, Dallas, US-amerikaansch Western ut dat Johr 1950, Dallas, spaansch-italieenschen Italowestern ut dat Johr 1974, Dallas, Endapparat vun de Düütschen Bundspost/Telekom, Dall-As, düütsche Talkshow mit Karl Dall, USS Dallas (DD-199), Schipp vun de US-amerikaansche Marien, USS Dallas (CA-140), Schipp vun de US-amerikaansche Marien, de Bo weer 1946 afbroken, USS Dallas (CA-150), plaant Schipp vun de US-amerikaansche Marien vun de Des-Moines-Klass, USS Dallas (SSN-700), Atom-U-Boot vun de US-amerikaansche Marien vun de Los-Angeles-Klass. Dallas is de Familiennaam von Alexander J. Dallas (1759–1817), US-amerikaansch Finanzminister, George Mifflin Dallas (1792–1864), US-amerikaansch Viez-Präsident, Joe Dallas (* 1954), US-amerikaansch Baas vun Genesis Counseling, en Organisatschoon vun de Ex-Gay-Bewegung, Josh Dallas (* 1981), US-amerikaansch Schauspeler, Matt Dallas (* 1982), US-amerikaansch
Joseph Meister (* 21. Februar 1876 in Steige (Elsass); † 16. Juni 1940 in Paris) weer de eerste Minsch, de mit Spood gegen Dullwoot empt worrn is. Meister weer de Söhn vun en Backer in’t elssäs’sche Maisonsgoutte. In’t Öller vun negen Johren is he an’n 4. Juli 1885 vun en Hund beten worrn, de Dullwoot harr. En Dokter hett Meister sien Mudder na Louis Pasteur schickt, de al siet fief Johren an en Empstoff gegen de Dullwoot arbeit harr. Mit ehrn Söhn is se an’n 6. Juli 1885 bi Pasteur wesen. Vun wegen dat bit dorhen noch keeneen en Dullwoot-Infekschoon överleevt harr, hett Pasteur beslaten, den Jungen mit en Empstoff to behanneln, den he to de Tiet blots an Hunnen test harr. He geev den Jungen en Injekschoon in de Buukhuut. De Behanneln mit jemehr vull virulenten Empstoff weer na dree Weken afslaten. Meister hett dormit as eerste Minsch en Dullwoot-Infekschoon överleevt. Vun 1913 bit an sien Levensenn hett Joseph Meister as Pörtner in’t Institut Pasteur in Paris arbeit. He hett dor in’t Öller vun 64 Johren Sülvstmoord maakt ut Vertwieveln över’t Besetten vun Paris dör de Düütschen. Stefan Winkle: Geißeln der Menschheit – Kulturgeschichte der Seuchen. Artemis & Winkler
Ratmir Dmitrijewitsch Cholmow (russisch Ратмир Дмитриевич Холмов; * 13. Mai 1925 in Schenkursk; † 18. Februar 2006 in Moskau) weer en russisch-sowjeetsch Schachspeler. Ratmir Cholmow hett mit 12 Johren Schach spelen lernt un weer mit 14 Johren all Meester vun Archangelsk. In sien Jöögd weer he Matrose vun de sowjeetsch Hannelsflotte. Tüschen 1949 un 1961 wunn he mehrmals de Meesterschap vun Litauen. 1954 wurr he Internatschonaler Meester, 1960 Grootmeester. 1967 leet he sück in Moskau daal un speel dor völ Johren lang för Spartak Moskau. Tüschen 1948 un 1972 nehm he an sössteihn Landsmeesterschapen vun de UdSSR deel, sien best Ergevnis reck he dorbi mit en deelten eersten Platz 1963 in Leningrad. He hett ok eenig Turniere in't Utland bestreeden, allerdings blots in sozialistischen Länner un wunn ünner annern in Kecskemét 1962, Havanna 1968 un Budapest 1976. He weer bit in't hooch Öller schachlich aktiv, wiel he vun sien lütt staatlich Rente nich leven kunn. 1982 hett he en Autobiografie mit 63 kommenteert Partien in russisch Spraak rutgeven. Sien bekanntest Gewinnpartie speel he Havanna 1965 gegen Bobby Fischer. En vun Cholmow sülvst överleefert Anekdote is, dat he sück as den „eegentlichen Weltmeester“ 1954 ansehn dee, denn vör Beginn vun den
Kenneth „Ken“ Eldred Bartholomew (* 10. Februar 1920 in Leonard, North Dakota; † 9. Oktober 2012 in Minnesota) weer en US-amerikaansch Iesflinklöper. He wunn bi de Olympisch Winterspelen 1948 in St. Moritz gemeensam mit Robert „Bobby“ Fitzgerald und Thomas Byberg de Sülvermedaille över 500 Meter achter Finn Helgesen. Dat weer dat eerste Mal, dat de Sülvermedaille an dree Sprinter gung. He wunn 14 Mal de US-amerikaansch Meesterschap in de Johren 1939, 1941, 1942, 1947, 1950-57, 1959 un 1960. Dree Mal (1941, 1942 un 1956) weer he todem noordamerikaansch Meester. Sien Vereen weer de Lawrence Wennell Powderhorn Skating Club. 1959 wurr he in de Minnesota Sports Hall of Fame upnommen; 1968 in de National Speedskating Hall of Fame. Kenneth Bartholomew in de Datenbank vun Sports-Reference.com (engelsch) http://www.startribune.com/local/174127931.html?refer y, Legendary speedskater Bartholomew dies at 92, startribune.com, van’ 14.10.2012
Herbert Meyer (* 14. Februar 1939) is en ehmalger düütsch Springrieder un weer Bundstrainer vun de düütsch Springrieder. Da Rieden hett Herbert Meyer bi sien Vader Hinrich as ok bi Josef Meyer, en ehmalgen Kavalleristen lernt. Sien wiedere Utbillen kreeg he an de Riedakademie München-Riem, wo Prinz Friedrich von Hannover sien Chef un Hans-Heinrich Brinckmann sien wichtigst Betoogperson wurr. In jung Johren hett Meyer ok Völsiedigkeitsrieden maakt. Herbert Meyer hett in 10 Natschonenpries reeden. An de Olympisch Spelen 1968 kunn he nich deelnehmen, wiel jüst in dat Johr sien best Peerd, Deichgraf, an Krebs ingung. Nah eegen Utsaag, harr he mit dat Peerd de Qualifikatschoon för de Olympisch Spelen woll schafft. Seit 1969 weer he denn Bundstrainer in den Juniorenberiek. 1985 wurr he Nahfolger vun Hermann Schridde, de to Dood kommen weer, as leiden Bundstrainer vun de düütsch Springrieder. Dat Amt harr he bit to de Olympisch Spelen 2000 in Sydney. Ünner sien Regie wurrn fiev olympisch Goldmedaillen, dree Titel bi Weltmeesterschapen un ok dree bi Europameesterschapen wunnen. Dormit tellt he to de spoodriekst Bundstrainers vun all Sportoorten in Düütschland. In’ März 1989 kreeg he den Titel "Reitmeister". http://derstandard.at/?url=/?id=1118013 Der Standard v. 30. Oktober 2002 http://www.stuttgart-german-masters.de/deutsch/presse2000/presse_102400_abschied.htm Liste der bisherigen Reit-
Dat Slott Gothenborg is en Slott ut de Tied von de Renaissance in Gothenborg (Landkreis Stood). Nadem de Sweden an’t Enn von Dörtigjohrigen Krieg 1648 de Herrschop över Bremen-Veern övernahmen harrn, hett Königin Christina Hans Christoph von Königsmarck to’n Generalguvernör von Bremen-Veern maakt. Sien Seet as Guvernör weer Stood un in dat Naverdörp Lieth hett Königsmarck dicht bi de Kant von de Geest mit Utblick över de Masch von Oolland en Landslott boon laten. Dat Slott hett na Königsmarck sien Wief (Agathe von Leesten) den Naam Agathenburg kregen. Dor is plattdüütsch Gothenborg von worrn un disse Naam is denn ok op dat Dörp Lieth övergahn, dat denn blots noch Gothenborg nöömt worrn is. Dat Slott is 1655 trech worrn, aver Königsmarck sülvs weer nich faken sülvs dor. He hett von 1656 bet 1660 in brannenbörgsch-prüüßsche Fungenschop seten un is 1663 doodbleven. Sien Wief hett aver bet 1671 op dat Slott wahnt. Dat Slott hett denn noch bet 1694 de Familie Königsmarck tohöört un Aurora von Königsmarck is dor opwussen. Dat Slott hett en Tied Otto Wilhelm von Königsmarck tohöört un sien Weetfroo Catharina Charlotta De la Gardie hett dor na sien Dood noch bet 1697 wahnt, ofschoonst dat Slott as
Johannes („Jan“) Augustinus Petrus Tops (* 5. April 1961 in Valkenswaard) is en ehmalger nedderlannsch Springrieder un Peerhännler. För sien Land hett Tops mehr as 50 Natschonenpries bestreden un an Europa- un Weltmeesterschapen deelnommen as ok an Olympisch Spelen. Jan Tops gellt as en vun de mächtigst Lüüd in' internatschonalen Peerhannel. 2006 hett he de Global Champions Tour in't Leven roopen, deren Groot Pries vun de eenzelt Statschonen mit jeweils mindst 285.000 Euro doteert sünd. De hüüdig Weltklasserieder Rolf-Göran Bengtsson un Steve Guerdat hebbt to'n Anfang vun hör Loopbahn bi Tops reeden. Aktuell is Daniel Deußer as Berieder in Valkenswaard anstellt. 1988, 1992, 1996 un 2000 is Tops in veer upnanner folgen Olympisch Spelen för sien Heimatland an den Start gahn. 1992 wunn he mit Top Gun gemeensam mit Jos Lansink, Piet Raijmakers un Bert Romp Team-Gold bi de Olympisch Spelen in Barcelona. Mit Emile Hendrix anstatt Bert Romp harr dat Team all Gold bi de Europameesterschapen 1991 wunnen. In de Eenzelwertung vun de Olympisch Spelen keem he 1988 mit Doreen up den söbenten Platz, 1992 mit Top Gun up Platz 5 un 1996 nochmals mit Top Gun weer up den söbenten Platz. 2000 nehm he mit Roofs letztmals an
Jean Dominique Comte de Cassini, ok Cassini IV. nömmt, (* 30. Juni 1748 in Paris; † 18. Oktober 1845 in Thury-sous-Clermont) weer en franzöösch Kartograaf un Astronom. Cassini keem an de Pariser Steernwacht to Welt, deren Direkter sien Vader César François Cassini de Thury weer. 1768 ünnernehm he as Kommissar vun de Akademie vun de Wetenschapen en Reise nah Amerika, de he in en 1770 rutbrocht Book beschreev. 1787 hett he sück an de Utwerten vun de Beobachtungen vun de Pariser Steernwacht un dat Royal Greenwich Observatory bedeeligt, anhand derer de nipp un nau Längengraddifferenz vun de beid Forschensstätten bestimmt wurrn sull. Bi en Upenholt in England hett he gemeensam mit Pierre Méchain un Adrien-Marie Legendre den düütschstämmigen Astronom Wilhelm Herschel in de sien Observatorium in Slough besöcht. En Wark, in dat Cassini sien Upgaven beschreev, keem 1791 herut. He hett de Frankriekkoort vun sien Vader fardigstellt. De Koort wurr 1793 vun de Akademie vun de Wetenschapen herutgeven un deen as Grundlaag för den „Atlas National“, de Frankriek updeelt in Départements dorstellen dee. 1784 övernehm he vun sien Vader den Posten vun den Steernwachtdirekter. Sien Plääns to Rekonstruktschoon un Wedderutstatten nah de franzöösch Revolutschoon sünd aber up den hartesten Wedderstand
De Immunologie oder Immunbiologie is de Lehr vun de bioloogschen un biocheemschen Grundlagen vun de Afwehr vun’n Lief gegen Krankmakers as Bakterien, Viren un Pilzen as ok gegen annere Frömdstoffen in’n Lief as bioloogsche Toxinen oder Ümweltgiften. Dorto höört ok Fehlfunkschonen un Stören vun de Afwehrvörgäng. De Immunologie is dormit Deelrebeet vun de Biologie. Utforscht warrt in dat Rebeet dat Immunsystem, wat en System vun zelluläre un molekulare Vörgäng is, de in’n Lief dat Kennen un Afstellen vun Krankmakers un lieffrömme Stoffen ümsetten schall. De Vörgang warrt ünner den Begreep Immunantwoort tosamenfaat. Dat Immunsystem nimmt bi Minschen en wichtige Rull bi en grote Tall vun Krankheiten in, so dat de Immunologie ok in de Medizin för dat Verstahn, för’t Vörsorgen, för de Diagnostik un för’t Behanneln en grote Bedüden hett. De Immunologie deelt sik in verschedene Deelrebeden: De Immunchemie ünnersöcht de Struktur vun Antigenen, Antikörpers un de cheemschen Grundlagen vun de Immunreakschoon. De Immungenetik befaat sik mit de geneetschen Ünnerscheden vun Immunreakschonen un mit de Vörgäng to’n Tügen vun Antikörpers, T-Zell-Rezepters un antigenpräsenteren Kumplexen. De Immunpathologie un de klinische Immunologie ünnersöökt Stören vun’t Immunsystem, as se to’n Bispeel bi Allergien, bi Autoimmunkrankheiten oder bi’t Billn vun Tumoren vörkamen künnt. De
Dead Men Don’t Wear Plaid is de Titel vun en US-amerikaansche Filmkummedie ut dat Johr 1982. De Hööftrull hett Steve Martin speelt, Speelbaas weer Carl Reiner. Rigby Reardon is en Privatdetektiv, den sien Vörbild de grote Detektiv Marlow is. He langwielt sik jüst, as en wunnerschöne Fro an sien Bürodöör kloppen deit: Juliet Forrest, de Dochter vun den Wetenschoppler un Keeshersteller Dr. Forrest, de jüst vörige Nacht bi en Unfall ümkamen wesen schall. Man Juliet glöövt nich an en Unfall, vunwegen, dat ehr Vadder sik snaaksch verhollen harr, de letzte Tiet. Reardon övernimmt den Opdrag un fangt an natoforschen. Gau finnt he Henwiesen op en Verswören, as he twee Listen mit „Frünnen un Feenden vun Carlotta“ finnt. Bi sien Arbeit mutt he vele Radels lösen un kummt jümmer wedder in Gefohr. Dorbi warrt he ok mehrmols anschaten. Un natürlich verkiekt he sik ok gau in de hübsche Juliet – ofschoonst he ehr meist afwörgen deit, as se mit dat Woort Cleaning Woman (Reinmakerfro) bi em en wunnen Punkt ut verleden Tieten freeleggt. Na un na stellt Reardon fast, dat de „Frünnen vun Carlotta“ heemlich doot un nix mit em to doon hebben wüllt, wiel de „Feenden vun Carlotta“ een na’n
Luke Cunningham Wilson (* 21. September 1971 in Dallas, Texas) is en US-amerikaanschen Schauspeler. Luke Wilson is de jüngste vun dree Söhnen. Sien Vadder is Fackmann für Warf, sien Mudder Fotograafsche in Dallas. Ok sien beiden Bröder Andrew un Owen Wilson arbeit as Schauspelers. Se all hebbt dat Occidental College in Kalifornien besöcht. Sien Debüt harr he 1996 tosamen mit sien Bröder in den Film Bottle Rocket vun Wes Anderson. Siether hett he all in vele Filmen mitspeelt, as ünner annern in Legally Blonde an de Siet vun Reese Witherspoon. Mit den Film is he wat bekannter worrn. De Medien betekent em faken as Liddmaat vun dat so nöömte Frat Pack – en Grupp vun Schauspelers üm Owen Wilson, Ben Stiller, Jack Black, Will Ferrell, Vince Vaughn un Steve Carell, de in jemehr Filmen faken tosamenarbeit. Bit hüüt (Stand November 2012) weer Wilson veermol för Filmpriesen vörslahn. Dorvun hett he twee wunnen: 1996: den Sünnerpries vun de Lone Star Film & Television Awards in de Kategorie Debüt vun’t Johr för Bottle Rocket 2005: den Festival-Pries vun’t Vail Film Festival in de Kategorie Best Film för The Wendell Baker Story Luke Wilson. Mehr Biller, Videos oder Audiodateien to’t Thema gifft dat
John Vivian Drummond Nettles, OBE (* 11. Oktober 1943 in St. Austell, Cornwall, England) is en britisch Schauspeler. He speel Feernseh- as ok Theaterrullen un is hööftsächlich dör sien Dorstellen vun de Titelrullen in de Polizeireegen Bergerac un Midsomer Murders bekannt. As Kind wurr he vun Eric un Elsie Nettles adopteert un wuss in St. Austell, Cornwall, up. 1962 fung he en Studium vun Geschichte un de Philosophie an de University of Southampton an. An de Universität keem he in Kuntakt mit de Schauspeleree un fung mit dat Theaterspelen an. In de 1970er Johren kreeg he eerste Rullen in't Feernsehn. 1981 kreeg he de Rull, de hüm bekannt maken sull: In de 87-deelig, up de Kanalinsel Jersey ansiedelt Polizeiserie speel he den Ermittler Jim Bergerac. De Serie wurr en Riesenspood mit bit to 10 Millionen Feernsehtokierks. Ünner den Titel „Jim Bergerac ermittelt“ wurrn 74 Folgen vun den Senner DDR1 utstrahlt un ok vun de ARD, RTL, VOX un anner Senner övernommen. Nah dat Enn' vun Bergerac weer Nettles af 1991 för fiev Speeltieden Ensembleliddmaat vun de Royal Shakespeare Company. Van 1997 bit 2011 speel John Nettles de Rull vun den Detective Chief Inspector Tom Barnaby in de britisch Krimiserie Inspector